CRC บวก 5% โบรกคาดไตรมาส 2 กำไร 1.4 พันล้าน ชูเป้า 38.70 บ.
CRC บวก 5% โบรกคาดไตรมาส 2/65 กำไรสุทธิ 1.4 พันล้านบาท รับแรงหนุนจากฐานที่ตํ่าและการฟื้นตัวของการบริโภคอย่างต่อเนื่อง ราคาเป้าหมาย 38.70 บาท
CRC บวก 5% โบรกคาดไตรมาส 2/65 กำไรสุทธิ 1.4 พันล้านบาท รับแรงหนุนจากฐานที่ตํ่าและการฟื้นตัวของการบริโภคอย่างต่อเนื่อง ราคาเป้าหมาย 38.70 บาท
1 ส.ค. 2565

ผู้สื่อข่าวรายงานว่า วันนี้ (1 ส.ค. 65) ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 10:26 น. อยู่ที่ระดับ 38.25 บาท บวก 1.75 บาท หรือ 4.79% ทำจุดสูงสุดที่ระดับ 38.75 บาท ทำจุดต่ำสุดที่ระดับ 38.00 บาท ด้วยมูลค่าการซื้อขาย 374.04 ล้านบาท

บริษัท หลักทรัพย์กสิกรไทย จำกัด ระบุในบทวิเคราะห์ (1 ส.ค. 65) แนะนำ “ซื้อ” CRC ราคาเป้าหมายพื้นฐาน 38.70 บาท คาดงบไตรมาส 2/65 กำไรสุทธิอยู่ที่ 1.4 พันล้านบาท เพิ่มขึ้น 14.40% จากไตรมาสก่อน และพลิกจากขาดทุนสุทธิ 471 ล้านบาท หนุนจากอัตรากำไรขั้นต้น (GPM) ที่สูงขึ้นจากยอดขายฝั่งแฟชั่น และสาขาเดิม (SSSG) สูงราว 21-22% เทียบกับ เพิ่มขึ้น 11% ในงวดไตรมาส 1/65 โดยได้แรงหนุนจากฐานที่ตํ่าและการฟื้นตัวของการบริโภคอย่างต่อเนื่อง